CELEX: 31990R1637
Language: el
Date: 1990-06-18 00:00:00
Title: Κανονισμός (ΕΟΚ) αριθ. 1637/90 της Επιτροπής της 18ης Ιουνίου 1990 για την τροποποίηση του κανονισμού (ΕΟΚ) αριθ. 606/86 για τον καθορισμό των λεπτομερειών εφαρμογής του συμπληρωματικού μηχανισμού κατά τις συναλλαγές γαλακτοκομικών προϊόντων που εισάγονται στην Ισπανία προέλευσης της Κοινότητας των Δέκα

Avis juridique important

|

31990R1637

Κανονισμός (ΕΟΚ) αριθ. 1637/90 της Επιτροπής της 18ης Ιουνίου 1990 για την τροποποίηση του κανονισμού (ΕΟΚ) αριθ. 606/86 για τον καθορισμό των λεπτομερειών εφαρμογής του συμπληρωματικού μηχανισμού κατά τις συναλλαγές γαλακτοκομικών προϊόντων που εισάγονται στην Ισπανία προέλευσης της Κοινότητας των Δέκα  

Επίσημη Εφημερίδα αριθ. L 153 της 19/06/1990 σ. 0024 - 0024

***** ΚΑΝΟΝΙΣΜΟΣ (ΕΟΚ) αριθ. 1637/90 ΤΗΣ ΕΠΙΤΡΟΠΗΣ  της 18ης Ιουνίου 1990  για την τροποποίηση του κανονισμού (ΕΟΚ) αριθ. 606/86 για τον καθορισμό των λεπτομερειών εφαρμογής του συμπληρωματικού μηχανισμού κατά τις συναλλαγές γαλακτοκομικών προϊόντων που εισάγονται στην Ισπανία προέλευσης της Κοινότητας των Δέκα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 83,  τον κανονισμό (ΕΟΚ) αριθ. 569/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων εφαρμογής του συμπληρωματικού μηχανισμού που εφαρμόζεται στις συναλλαγές (1), όπως τροποποιήθηκε τελευταία από τον κανονισμό (ΕΟΚ) αριθ. 3296/88 (2), και ιδίως το άρθρο 7 παράγραφος 1,  Εκτιμώντας:  ότι ο κανονισμός (ΕΟΚ) αριθ. 606/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 280/90 (4), καθόρισε ένα τριμηνιαίο ενδεικτικό ανώτατο όριο για τις αποστολές γαλακτοκομικών προϊόντων προς την Ισπανία· ότι το εν λόγω ανώτατο όριο για τα τυριά κατανέμεται ανά κατηγορία· ότι η κατηγορία 6 με την ονομασία «άλλα» περιλαμβάνει διάφορα τυριά των οποίων οι αντίστοιχες διάρκειες διατηρήσεως είναι πολύ διαφορετικές· ότι αυτό δεν επιτρέπει να εξασφαλιστεί στα νωπά τυριά που ανήκουν στην κατηγορία αυτή ένα συνεχές ρεύμα αποστολών προς την Ισπανία· ότι πρέπει, συνεπώς, να καθοριστούν τα εν λόγω τυριά σε μια νέα κατηγορία προσαρμόζοντας την κατανομή του ενδεικτικού ανωτάτου ορίου·  ότι η Επιτροπή Διαχειρίσεως Γάλακτος και Γαλακτοκομικών Προϊόντων δεν διατύπωσε γνώμη στην προθεσμία που όρισε ο πρόεδρό της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθορ 2 παράγραφος 2 του κανονισμού (ΕΟΚ) αριθ. 606/86, ο πίνακας κατανομής των τυριών ανά κατηγορία τροποποιείται ως εξής:  1. Παρεμβάλλεται το ακόλουθο σημείο «κατηγορία 5α»:  «5α. Νωπά τυριά που υπάγονται στους κωδικούς ΣΟ ex 0406 10, 0406 90 71, 0406 90 91,0406 90 97, τυριά, τριμμένα ή σε σκόνη, όλων των τύπων που υπάγονται στον κωδικό ΣΟ 0406 20, καθώς και τυριά που παρασκευάζονται αποκλειστικά από πρόβειο ή αίγειο γάλα, των οποίων η ανωτάτη διάρκεια διατηρήσεως δεν υπερβαίνει τις 45 ημέρες από την ημερομηνία της παρασκευής 750».  2. Το σημείο «κατηγορία 6» αντικαθίσταται από το ακόλουθο κείμενο:  «6. Άλλα, με εξαίρεση τα τυριά emmental, gruyere, με πράσινα στίγματα στη μάζα τους, parmigiano regiano και grana padano 3,356».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 18 Ιουνίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 55 της 1. 3. 1986, σ. 106.  (2) ΕΕ αριθ. L 293 της 27. 10. 1988, σ. 7.  (3) ΕΕ αριθ. L 58 της 1. 3. 1986, σ. 28.  (4) ΕΕ αριθ. L 30 της 1. 2. 1990, σ. 63.